|  |
| --- |
| **Analiza impactului****asupra proiectului hotărârii de Guvern cu privire la aprobarea** **Programului de Susținere a Antreprenoriatului Feminin**  |
| **Titlul analizei impactului**(poate conţine titlul propunerii de act normativ): | Proiectul hotărârii Guvernului cu privire la aprobarea Programului de Susținere a Antreprenoriatului Feminin |
| **Data:** |  |
| **Autoritatea administraţiei publice (autor):** | Ministerul Dezvoltării Economice și Digitalizării (Instituția Publică Organizația pentru Dezvoltarea Antreprenoriatului) |
| **Subdiviziunea:** | Direcția reglementarea și dezvoltarea mediului de afaceri |
| **Persoana responsabilă şi datele de contact:** | Victor Ciobanu, Șef interimar, Secția politici de dezvoltare a antreprenoriatului, întreprinderilor mici și mijlocii și comerț interior, Direcția reglementarea și dezvoltarea mediului de afaceri, Ministerul Dezvoltării Economice și Digitalizării, tel. 022 250 646, e-mail: victor.ciobanu@mded.gov.md |
| **Compartimentele analizei impactului** |
| **1. Definirea problemei** |
| a) Determinați clar şi concis problema şi/sau problemele care urmează să fie soluţionate |  |
| Femeile continuă să reprezinte o minoritate (33.9%[[1]](#footnote-1)) în rândul comunității de afaceri din Republica Moldova și un potențial de creștere economică foarte puțin valorificat, în condițiile în care numărul acestora constituie peste jumătate din totalul populației rezidente a țării (52,3% femei și 47,7% bărbați)[[2]](#footnote-2). Independența și abilitarea economică a femeilor este esențială pentru realizarea drepturilor lor și asigurarea egalității de gen. Acestea includ capacitatea de a participa în mod egal pe piața muncii și în activități de antreprenoriat. Numărul femeilor antreprenoare, comparativ cu cel al bărbaților, în Republica Moldova rămâne mic. Conform datelor Biroului Național de Statistică[[3]](#footnote-3), doar o treime din întreprinderi private sunt (co)fondate și/sau administrate de femei. Mai multe femei (90,3%) decât bărbați (82,3%) conduc întreprinderi micro și sunt mai mult prezente în domeniile precum comerțul cu amănuntul, serviciile și HORECA. Totodată, femeile reușesc să dezvolte mai rapid afacerile: de la înființare, afacerile femeilor au crescut în medie cu 84%, pe când a bărbaților - cu circa 78%.[[4]](#footnote-4) |
| b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate |  |
| Potrivit raportului Băncii Mondiale[[5]](#footnote-5), 89% dintre femeile antreprenoare consideră mediul de afaceri ca fiind mai provocator și mai nefavorabil pentru femei decât pentru bărbați. Obstacole cum ar fi accesul scăzut la capital inițial și la finanțare bancară, lipsa de timp cauzată de responsabilități casnice și de îngrijire a copiilor, lipsa de cunoștințe și curaj, determină femeile să înceapă afaceri în medie de 2 ori mai mici. Acest fapt le dezavantajează și le plasează în condiții inegale de activitate. Companiile deținute de femei înregistrează profituri de circa 2,6 ori mai mici, venituri din vânzări de aproape 2 ori mai mici și un nivel al productivității muncii – cu 17,5% mai mic comparativ cu companiile deținute de bărbați[[6]](#footnote-6). Figură 1: Situația economică și financiară a afacerilor conduse de femei și afacerilor conduse de bărbați, BNS[[7]](#footnote-7). Susținerea antreprenoriatului feminin la nivel național este importantă din mai multe motive:* Femeile reprezintă cea mai valoroasă și mai mare sursă de potențial antreprenorial și de conducere neexploatat în Republica Moldova. Investițiile în antreprenoriatul feminin pot contribui la creșterea economică sustenabilă, crearea locurilor de muncă și dezvoltarea inovațiilor de impact;
* Abilitarea economică a femeilor stimulează productivitatea, sporește diversificarea economică și egalitatea veniturilor, în special având în vedere faptul că antreprenoarele tind să angajeze cu 20%[[8]](#footnote-8) mai multe femei comparativ cu bărbații antreprenori;
* Studiile[[9]](#footnote-9) arată că femeile au adesea un stil de management diferit de cel al bărbaților, iar diversitatea de gen în cadrul echipelor este benefică pentru societate și economie;
* Implicarea femeilor în antreprenoriat ar contribui la creșterea veniturilor personale și independența lor financiara, dezvoltarea stimei de sine și a puterii de negociere. În anul 2021, femeile au câștigat în medie, cu 13,6 % mai puțin decât bărbații (86,4% din câștigul salarial mediu al bărbaților)[[10]](#footnote-10).
* Accesul femeii la venituri proprii reduce considerabil probabilitatea ca ea să fie expusă la sau să rămână în relații abuzive și are un impact semnificativ asupra familiei ei. Studiile[[11]](#footnote-11) arată că femeile tind să reinvestească o mare parte din veniturile proprii în educația și sănătatea copiilor, în bunăstarea și grija pentru părinții în etate.
* Femeile din regiunile rurale sunt mai reticente să se implice în activități antreprenoriale, fiind mai prezente în sectoarele economice informale sau cu o valoare adăugată scăzută. Sprijinirea antreprenoriatului feminin rural va contribui la dezvoltarea comunităților durabile prin crearea de afaceri adaptate nevoilor și resurselor locale.
* Femeile mai des lansează afacerile din remitențe. Cu toate acestea, ponderea femeilor – foste migrante în antreprenoriat e mai mică decât a bărbaților (2% vs. 3.5%)[[12]](#footnote-12).
* Criza provocată de pandemia de COVID-19 a afectat disproporționat femeile, în special pe cele care lucrează în locuri de muncă precare, în sectoare feminizate și în economia informală. Pandemia a avut un impact economic și ocupațional semnificativ asupra lor datorită creșterii responsabilităților de îngrijire și casnice, a accesului restricționat la sănătatea sexuală și reproductivă, precum și a violenței și hărțuirii de gen.
 |
| c) Expuneți clar cauzele care au dus la apariția problemei |  |
| Accesul limitat la resurse și capital propriu pentru a începe o afacere, barierele în accesarea resurselor financiare clasice și alternative, practicile de discriminare și stereotipurile de gen, neîncrederea în sine și forțele proprii, lipsa de cunoștințe antreprenoriale, lipsa de susținere din partea familiei, precum și responsabilitățile de familie și muncă casnică neremunerată sunt barierele-cheie cu care se confruntă femeile la etapa de planificare sau lansare a afacerii.Insuficiența serviciilor de îngrijire a copiilor de vârstă preșcolară are un impact negativ asupra implicării femeilor-mame în activitățile generatoare de venituri. Rata de ocupare pe piața muncii a femeilor cu copii de vârsta 0-6 ani este de 2 ori mai mică decât cea a bărbaților cu copii de aceeași vârsta[[13]](#footnote-13); iar rata de ocupare a femeilor de 25-49 ani cu cel puțin 1 copil sub 16 ani este 48,3%, în timp ce pentru femeile fără copii rata de ocupare a atins valoarea de 61,8%.[[14]](#footnote-14)Femeile au nevoie de mai mult sprijin și încurajare pentru a începe activitatea antreprenorială având în general un apetit de risc scăzut. Ele sunt cu aproape 10 % mai predispuse să declare că se tem de eșec decât bărbați.[[15]](#footnote-15)Antreprenoarele înregistrează profituri de circa 2,6 ori mai mici, venituri din vânzări de aproape 2 ori mai mici și un nivel al productivității muncii – cu 17,5% mai mic comparativ cu cel înregistrat de bărbați antreprenori[[16]](#footnote-16). Acest rezultat este determinat de unele bariere specifice în activitatea antreprenorială a femeilor precum: 1. Accesul limitat la finanțare: Aceasta se datorează în mare parte faptului că femeile preponderent dețin afaceri micro și au mai puține proprietăți pentru asigura gajul și obține finanțare rambursabilă. Comparativ cu întreprinderile deținute de bărbați, cele deținute de femei utilizează mai rar împrumuturile bancare ca sursă de bază de finanțare a afacerii (6,8% comparativ cu 9,4%).[[17]](#footnote-17)
2. Femeile antreprenoare beneficiază în proporție mai mică de sprijin în cadrul programelor de suport antreprenorial comparativ cu bărbații: Ponderea femeilor antreprenoare susținute este mai joasă decât cota antreprenoriatului feminin la nivel național (23,8% comparativ cu 33,9%)[[18]](#footnote-18).
3. Nivelul scăzut al educației antreprenoriale: Femeile antreprenoare din Republica Moldova se confruntă adesea cu un nivel scăzut al educației antreprenoriale și a cunoștințelor în management. Doar 27,5% dintre femeile antreprenoare din Republica Moldova au primit instruire în domeniul afacerilor[[19]](#footnote-19). Accesul limitat la piețe și rețele de afaceri le poate limita potențialul de creștere și dezvoltare: Potrivit Băncii Mondiale , femeile întreprinzătoare din Moldova sunt mai puțin conectate la rețelele de afaceri și mai puțin implicate în activitățile de export.
4. Bariere culturale și stereotipuri de gen le pot limita accesul la resurse și oportunități. Dacă în anul 2009, 32% din cetățeni considerau că femeile sunt mai puțin capabile și nu pot ocupa funcții de conducere, în anul 2021 această pondere a scăzut la 12%.
 |
| d) Descrieți cum a evoluat problema şi cum va evolua fără o intervenție  |  |
| Antreprenoriatul feminin în Republica Moldova se află în dezvoltare. În 2017, circa 33,9% din întreprinderi erau deținute sau gestionate de femei. În 2009, această cotă constituia circa 27,5%, astfel că, în 8 ani de zile ponderea femeilor antreprenoare în numărul total de întreprinzători a crescut cu 6,4 p.p. În pofida acestui fapt, femeile continuă să reprezinte o minoritate în cadrul comunității de afaceri și un potențial de creștere foarte puțin utilizat, în condițiile în care acestea constituie peste jumătate din totalul populației rezidente a țării.Creșterea numărului femeilor implicate în antreprenoriat se datorează atât măsurilor de promovare a egalității de gen implementate de Guvernul Republicii Moldova, cât și susținerii partenerilor de dezvoltare, precum Uniunea Europeană, EBRD, Guvernului Suediei, UN Women și alte agenții ale ONU, Băncii Mondiale etc. Guvernul a încurajat dezvoltarea antreprenoriatului feminin prin implementarea programului dedicat care acorda sprijin financiar, mentorat și instruire. Astfel, în 2016 a fost lansat programul-pilot „Femei în afaceri” aprobat prin hotărârea Guvernului nr. 1064/2016. Implementarea Programului a fost sistată în decembrie anului 2022, iar în prezent nu există un alt Program de stat dedicat exclusiv susținerii antreprenoriatului feminin. În cazul în care Guvernul Republicii Moldova nu va interveni cu măsuri dedicate susținerii antreprenoriatului feminin, creșterea numărului de femei în afaceri va încetini cu riscul de a reveni la cota atinsă în anul 2009. Având în vedere provocările în domeniul antreprenorial, precum și cele specifice femeilor antreprenoare, impactul semnificativ al pandemiei COVID-19 asupra femeilor, dar și impactul negativ al războiului din Ucraina care a provocat scăderea cererii, întreruperea lanțului de aprovizionare, scăderea investițiilor și creșterea costurilor – acest scenariu este realist în condițiile în care statul va ignora femeile antreprenoare și viitoarele antreprenoare.  |
| e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului |  |
| Cadrul legislativ normativ care conține prevederi ce vizează antreprenoriatul feminin:- Sprijinirea activă a inițierii în antreprenoriat a tinerilor și femeilor, susținerea adoptării inovațiilor relevante pe scară cât mai largă reprezintă o prioritate națională enunțată în Obiectivul 1 al Strategiei Naționale de Dezvoltare “Moldova Europeană 2030”, aprobată prin Legea nr. 315/2022;- Legea nr. 5/2006 cu privire la asigurarea egalității de șanse între femei şi bărbați promovează accesul egal al femeilor și bărbaților la activitatea de întreprinzător;- Legea nr. 179/2016 cu privire la întreprinderile mici şi mijlocii menționează dezvoltarea antreprenoriatul feminin printre obiectivele programelor de stat în domeniul dezvoltării sectorului întreprinderilor mici și mijlocii;- Programul de activitate al Guvernului „Moldova prosperă, sigură, europeană” (capitolul V), aprobat prin hotărârea Parlamentului nr. 28/2023;- Planul de activitate al Ministerului Dezvoltării Economice și Digitalizării pentru anul 2023 (obiectivul 3, acțiunea 3.3), aprobat prin Ordinul nr. 30/2023. Ministerul Dezvoltării Economice și Digitalizării a elaborat Programul național pentru promovarea antreprenoriatului și creșterea competitivității 2023-2027 (se află în proces de avizare). Acesta din urmă este elaborat în concordanță cu principiile Small Business Act for Europe și încorporează prioritățile și acțiunile de sprijinire a femeilor în a-și înființa și crește afacerile. Nu există carenţe în prevederile normative în vigoare care să condiționeze implementarea programului. |
| **2. Stabilirea obiectivelor** |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) |  |
| Programul de Susținere a Antreprenoriatului Feminin are drept scop stimularea și promovarea antreprenorialului feminin.Obiectivul general al Programului este dezvoltarea antreprenorialului feminin prin sporirea numărului de femei antreprenoare și îmbunătățirea performanțelor economice întreprinderilor micro, mici și mijlocii conduse de femei.Pentru realizarea scopului sunt stabilite următoarele ***obiective specifice***:1) Facilitarea creării și dezvoltării întreprinderilor începătoare fondate și gestionate de femei prin acordarea unui suport financiar nerambursabil condiționat în valoare de până la 200.000 MDL; Prioritate va fi acordată atragerii femeilor în industria STEM (știința, tehnologia informației, inginerie și matematica), economia îngrijirii și alimentație publică precum și servicii de consultanța în afaceri.2) Îmbunătățirea competitivității întreprinderilor în dezvoltare și creștere gestionate de femei prin acordarea unui suport financiar nerambursabil condiționat în valoare de până la 600.000 MDL;3) Susținerea activităților în domeniul comerțului electronic a întreprinderilor gestionate de femei prin acordarea unui suport financiar nerambursabil condiționat în valoare de maxim 50.000 MDL;4) Îmbunătățirea abilităților manageriale a antreprenoarelor prin facilitarea accesului la informație, instruire, consultanță și mentorat;5) Sporirea nivelului de conștientizare și furnizarea informației relevante cu privire la oportunitățile și contribuția femeilor antreprenoare în dezvoltarea economică. |
| **3. Identificarea opţiunilor** |
| a) Expuneți succint opțiunea „a nu face nimic”, care presupune lipsa de intervenție |  |
| Opțiunea „a nu face nimic” nu se examinează, din motiv că inactivitatea va duce la agravarea provocărilor ce stau în calea antreprenoarelor și femeilor doritoare de a se lansa în afaceri. Statul doar va pierde din nevalorificarea potențialului social și economic al antreprenoriatului feminin. Susținerea antreprenoriatului feminin trebuie privită drept o "economie inteligentă" pentru că sporește eficiența economică, îmbunătățește productivitatea, îmbunătățește inovarea și dezvoltarea la nivel local și național și contribuie la dezvoltarea afacerilor responsabile.Programul de Susținere a Antreprenoriatului Feminin este succesorul programului „Femei în Afaceri” implementat în perioada 2016-2022. În perioada indicată programul „Femei în Afaceri” a finanțat 762 afaceri, dintre care 749 antreprenoare au contractat granturi mici și 13 – granturi mari. Suma investițiilor aprobate a constituit 114,4 mil. lei. Din numărul total al afacerilor finanțate, 206 de antreprenoare au contractat granturi mici finanțate din resurse UE, în valoare de 1,85 mil. EUR. Pe lângă aceasta, programul a instruit 1023 femei - doritoare de a se lansa în afaceri și a oferit peste 3200 de ore (peste 400 zile) de mentorat pentru a ajuta doamnele să facă primii pași în afaceri.  |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate |  |
| Se propune aprobarea și realizarea unui nou instrument de abilitarea antreprenorială a femeilor denumit „Programul de Susținere a Antreprenoriatului Feminin”. În baza elaborării acestui Program au stat concluziile și recomandările Raportului de evaluare externă a Programului „Femei in Afaceri” implementat în perioada anilor 2016-2022. Evaluarea Programului „Femei în Afaceri” a fost realizată cu suportul UN Women la solicitarea IP ODA. Raportul de evaluare a fost elaborat în perioadă decembrie 2022 – februarie 2023 în baza criteriilor de evaluare OECD/DAC. Novațiile propuse în Programul de Susținere a Antreprenoriatului Feminin se bazează pe rezultatele intervievării și chestionării a 257 de antreprenoare, mentori, furnizori de servicii, implementatori ai Programului “Femei în Afaceri” 2016-2022 și alte părți interesate (refugiatele din Ucraina, antreprenoarele care nu au interacționat cu programul, partenerii de dezvoltare). Programul de Susținere a Antreprenoriatului Feminin se adresează viitoarelor antreprenoare și antreprenoarelor active și oferă suport etapizat în dependență de etapa la care se află afacerea:- suport financiar nerambursabil pentru antreprenoarele debutante: granturi în valoare de până la 200.000 lei (max. 80% din costul proiectului investițional) și maximum 30.000 lei pentru investiții în e-comerț (accesarea ”pachetului e-comerț” nu solicită cofinanțarea beneficiarei și nu reprezintă condiție obligatorie pentru accesarea suportului financiar);- suport financiar nerambursabil pentru afacerile în dezvoltare: granturi în valoare de până la 600.000 lei (max. 70% din costul proiectului investițional) și maximum 50.000 lei pentru investiții în e-comerț (accesarea ”pachetului e-comerț”nu solicită cofinanțarea beneficiarei și nu reprezintă condiție obligatorie pentru accesarea suportului financiar);* asistența tehnică pentru susținerea antreprenoarelor. În cadrul acestei măsurii vor fi organizate sesiuni de instruire, consultanța, coaching sau mentorat pentru antreprenoarele debutante și antreprenoarele în creștere și dezvoltare. Tematica sesiunilor de instruire, consultanța, coaching sau mentorat vor fi identificate în baza analizei necesităților de dezvoltare a femeilor-antreprenoare realizate de I.P. ODA și vor fi publicate pe pagina web a organizației.
* promovarea imaginii femeilor antreprenoare. În scopul promovării imaginii femeilor antreprenoare în societate și consolidării comunităților de femei-antreprenoare, I.P ODA va implementa campanie de comunicare și vizibilitate, cu elemente precum: materiale de promovare, campanii media, evenimente și conferințe, etc.

Programul vine cu soluții noi fața de programul anterior prin următoarele:- Suportul financiar nerambursabil va crește până la 600.000 lei (200.000 lei pentru afaceri debutante și 600.000 lei pentru afaceri în dezvoltare). - Pentru a ajuta antreprenoarele să valorifice oportunitățile comerțului electronic și să-și extindă piețe de desfacere la nivel național și internațional, Programul va oferi un suport financiar nerambursabil denumit “pachetul e-comerț” în valoare maximă de 50.000 lei.- Se modifică criteriile de eligibilitate și noțiunea de *antreprenoriat feminin*, astfel beneficiarele suportului financiar nerambursabil alocat în cadrul Programului pot fi întreprinderile micro, mici și mijlocii, înregistrate în Republica Moldova, definite în conformitate prevederile art. 4 al Legii nr. 179/2016 cu privire la întreprinderile mici și mijlocii care, îndeplinesc cumulativ următoarele condiții:1) întreprindere în care femeia este fondatoare, în cazul întreprinderii cu statut de persoană fizică, sau membră, în cazul întreprinderii cu statut de persoană juridică, în care deține o cotă parte de cel puțin 51 % (inclusiv, cumulativ cu alte femei membre);2) este administrată de femei.- Pentru a stimula și a facilita participarea femeilor - doritoare de a se lansa în afaceri Programul va permite aplicarea persoanelor fizice (femeilor care nu au întreprinderi înregistrate la data depunerii dosarului de grant). În cazul aprobării dosarului de grant, solicitanta va trebui să-și înregistreze întreprinderea în următoarele 30 zile calendaristice. Programul prevede următoarele măsuri de susținere a antreprenoriatului feminin:1) Măsura 1: Suport financiar nerambursabil pentru antreprenoarele debutante;2) Măsura 2: Suport financiar nerambursabil pentru întreprinderile în dezvoltare;3) Măsura 3: Asistența tehnică pentru susținerea întreprinderilor în dezvoltare;4) Măsura 4: Promovarea imaginii femeilor antreprenoare.Principalele caracteristici ale fiecărei componente a Programului sunt:*Măsura 1*. *Suport financiar nerambursabil pentru antreprenoarele debutante.* Suportul financiar se acordă sub formă de finanțare nerambursabilă (grant). Finanțarea nerambursabilă este de maxim 80% din suma proiectului investițional și nu va depăși 200.000 MDL, iar contribuția beneficiarei va constitui minim 20% din suma proiectului investițional. În cazul întreprinderilor ce dezvoltă afaceri în domeniile prioritate contribuția întreprinderii-beneficiare va constitui minim 15% din suma cheltuielilor eligibile a proiectului investițional.Adițional, întreprinderile pot solicita suportul financiar nerambursabil din “pachetul e-comerț”. Acesta presupune alocarea de maxim 30.000 MDL pentru investiții aferente comerțului electronic. Accesarea “pachetului e-comerț” nu solicită cofinanțarea beneficiarei și nu reprezintă condiție obligatorie pentru accesarea suportului financiar al măsurii 1.Pentru a participa la *Măsura 1*, fiecare solicitantă va depune un formular de aplicare, care va conține în mod obligatoriu un set de acte indicate în manualul operațional și în ghidul de aplicare la Program.Perioada de înscriere și depunere a dosarului pentru concursul de selectare va fi anunțată pe paginile web oficiale ale Ministerului Dezvoltării Economice și Digitalizării și IP ODA.Modalitatea de selectare a beneficiarelor măsurii 1 este prevăzută în manualul operațional.*Măsura 2. Suport financiar nerambursabil pentru afacerile în dezvoltare* este destinatăîntreprinderilor conduse de către femei care demonstrează o evoluție sustenabilă a indicatorilor economici, conform situațiilor financiare din ultimii doi ani de activitate.Suportul financiar nerambursabil este de maxim 70% din suma proiectului investițional, dar nu va depăși 600.000 MDL, iar contribuția beneficiarei va constitui minim 30% din suma proiectului investițional. . În cazul întreprinderilor ce dezvoltă afaceri în domeniile prioritate, contribuția întreprinderii-beneficiare va constitui minim 25% din suma cheltuielilor eligibile a proiectului investițional. Adițional, întreprinderile pot solicita suport financiar nerambursabil din “pachetul e-comerț”, în cuantum de maxim 50.000 MDL. Accesarea “pachetului e-comerț” nu solicită cofinanțarea beneficiarei și nu este obligatorie pentru accesarea suportului financiar al măsurii 2.Pentru a participa la măsura 2, fiecare solicitantă va depune un formular de aplicare, care va conține în mod obligatoriu un set de acte indicate în manualul operațional și în ghidul de aplicare la Program.Perioada de înscriere și depunere a dosarului va fi anunțată pe paginile web oficiale ale Ministerului Dezvoltării Economice și Digitalizării și IP ODA.Modalitatea de selectare a beneficiarelor Măsurii 2 este prevăzută în manualul operațional și descrisă în ghidul de aplicare la Program.*Măsura 3. Asistența tehnică pentru susținerea antreprenoarelor.* În cadrul acestei măsurii, I.P. ODA va organiza sesiuni de instruire, consultanța, coaching sau mentorat pentru antreprenoarele debutante și antreprenoarele în creștere și dezvoltare. Tematica sesiunilor de instruire, consultanța, coaching sau mentorat vor fi identificate în baza analizei necesităților de dezvoltare a femeilor-antreprenoare realizate de I.P. ODA și vor fi publicate pe pagina web a organizației. Înscrierile pentru a participa la activitățile în cadrul măsurii 3 se vor face în format online prin completarea formularului de participare disponibil pe pagina web a I.P. ODA. Solicitarea asistenței tehnice din cadrul măsurii 3 a Programului nu este condiționată de participarea la celelalte măsuri ai Programului.*Măsura 4. Promovarea imaginii femeilor antreprenoare*. În scopul promovării imaginii femeilor antreprenoare în societate și consolidării comunităților de femei-antreprenoare, I.P ODA va implementa campanie de comunicare și vizibilitate, cu elemente precum: materiale de promovare, campanii media, evenimente și conferințe, etc. |
| c) Expuneți opțiunile alternative analizate sau explicați motivul de ce acestea nu au fost luate în considerare |  |
| O altă opțiune ar fi prelungirea programului anterior „Femei în Afaceri”, însă această opțiune nu se analizează din următoarele motive:1. Programul „Femei în Afaceri”, fiind dezvoltat în 2016, nu mai corespunde realităților de astăzi ce țin de agravarea contextului în care se dezvoltă antreprenoriatul feminin cauzat de pandemia COVID-19 și crizele provocate de războiul în Ucraina.
2. Programul de Susținere a Antreprenoriatului Feminin a fost elaborat în baza unei evaluări externe a programului anterior, înglobează succesele programului și vine cu novații care răspund provocărilor curente cu care se confruntă femeile antreprenoare și cele care planifică să înceapă o activitate de antreprenoriat în Republica Moldova.
 |
| **4. Analiza impacturilor opţiunilor** |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate |  |
| Dacă se va decide de a nu întreprindere măsuri de stimulare și susținere a antreprenoriatului feminin, pot apărea efecte negative precum:* Inegalitatea de gen: lipsa de sprijin pentru femei în antreprenoriat poate perpetua inegalitatea de gen, limitând contribuțiile potențiale pe care femeile le-ar putea aduce economiei și societății.
* Potențialul economic și de inovații ratat: femeile reprezintă o sursă potențială semnificativă de creștere economică, inovare și creare de locuri de muncă. În cazul în care femeile în antreprenoriat nu vor fi susținute, statul va pierde ocazia de a valorifica acest potențial și de a stimula dezvoltarea economică a țării.

Creșterea ratei de migrație în rândul femeilor: neavând susținere pentru a-și manifesta ambițiile antreprenoriale, femeile ar putea decide să emigreze în căutarea unor surse de venituri și auto-realizări. Aceasta va contribuie la micșorarea forței de muncă în țară, având un efect negativ atât asupra competitivității economice locale, dar și asupra familiilor femeilor emigrante. |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |  |
| Pentru implementarea obiectivelor Programului a fost estimate un buget de 30,0 mil. lei, pentru o perioadă de implementare de 36 luni după care va urma perioada de monitorizare de 24 de luni, cu posibilitatea de a fi prelungit pe baza mijloacelor financiare suplimentare disponibile. Pentru implementarea Programului, Ministerului Dezvoltării Economice și Digitalizării a planificat în Strategia sectorială de cheltuieli CBTM 2023-2025 pe sectorul „Dezvoltarea sectorului privat”, în cadrul Sub-programului 5004 „Susținerea întreprinderilor mici și mijlocii” resurse financiare pentru anii: 2023– 5 000,0 mii MDL; 2024 – 5 000,0 mii MDL; 2025 – 5 000,0 mii MDL. Totodată, IP ODA a semnat un Acord de Grant pentru 3 ani cu UE, iar în bugetul acestuia cca 15 000,0 mii lei sunt alocați Programului de sprijin pentru dezvoltarea întreprinderilor conduse de femei.Programul de Susținere a Antreprenoriatului Feminin, elaborat în baza evaluării externe a programului “Femei în Afaceri”, înglobează succesele programului precedent și vine cu novații care răspund provocărilor curente cu care se confruntă femeile antreprenoare și cele care planifică să înceapă o activitate de antreprenoriat în Republica Moldova. Aceste provocări includ: impactul negativ dar și oportunitățile noi aduse de pandemia COVID-19, dar și efectele războiului din Ucraina care a provocat scăderea cererii, întreruperea lanțului de aprovizionare, scăderea investițiilor și creșterea costurilor – acest scenariu este realist în condițiile în care statul va ignora femeile antreprenoare și viitoarele antreprenoare. Conform noului Program, se planifică facilitarea accesului la finanțare pentru cel puțin 90 de antreprenoare. Opțiunea recomandată va avea un impact pozitiv economic și social asupra abilitării economice a femeilor prin următoarele:* Creșterea cotei antreprenoriatului feminin la nivel național;
* Valorificarea oportunităților economice pentru femei și reducerea barierelor la inițierea sau dezvoltarea unei afaceri;
* Îmbunătățirea performanțelor economice și a rezilienței întreprinderilor micro, mici și mijlocii conduse de femei, în special în zonele rurale;
* Îmbunătățirea capacității de absorbție a inovațiilor și digitalizarea întreprinderilor conduse de femei;
* Îmbunătățirea independenței financiare și abilitarea economică a femeilor;
* Crearea și menținerea locurilor de muncă în sectorul privat, reducerea decalajului salarial între femei și bărbați;
* Sporirea vânzărilor online a antreprenoarelor implicate în activități de producere a bunurilor sau prestare a serviciilor;
* Facilitarea accesului antreprenoarelor la resurse financiare bancare și nebancare pentru creștere;
* Reducerea prejudecăților de gen și promovarea imaginii pozitive a femeilor antreprenoare la nivel național;
* Realizarea politicilor privind egalitatea de gen și abilitarea economică a femeilor.

Totodată, implementarea programului nou de către IP ODA va crește rolul și capacitatea instituției în implementarea instrumentelor sensibile la dimensiunea de gen. |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta |  |
|

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Implementarea Programului de Susținere a Antreprenoriatului Feminin va fi abordată cu precauțieși cu o planificare și monitorizare adecvată pentru a minimiza riscurile asociate.

|  |  |  |
| --- | --- | --- |
| **Descrierea riscului** | **Nivelul de risc** | **Metode de soluționare** |
| Cererea pentru suportul financiar nerambursabil depășește posibilitățile financiare ale Programului | Înalt | Implementatorul Programului va depune eforturi pentru a atrage surse de finanțare suplimentare de la parteneri de dezvoltare pentru a completa bugetul Programului  |
| Schimbarea nevoilor antreprenoriale și de investiții a femeilor în afaceri în timp | Scăzut | Implementatorul va monitoriza derularea și va evalua rezultatele Programului cu scopul de a identifica și propune Guvernului abordări noi relevante nevoilor femeilor în afaceri.  |
| Falimentarea în perioada de monitorizare post-finanțare a beneficiarelor de granturi  | Mediu | Pentru a reduce riscul de faliment post-finanțare, implementatorul va selecta afacerile cu un potențial de creștere înalt bazat pe următoarele criterii: * elementele inovatoare ale proiectului investițional;
* impactul economic materializat în creșterea volumului și a valorii producției/serviciilor, sporirea calității produselor/serviciilor, creșterea remunerării resurselor umane, creșterea veniturilor, reducerea costurilor, creșterea ratei de profitabilitate, extinderea pieței de desfacere și altele;
* impactul social remarcat prin schimbări pozitive care abordează inegalitățile și provocările sociale;
* impactul de mediu conform Legii nr. 86/2014 privind evaluarea impactului asupra mediului.

Mai mult, implementatorul va oferi beneficiarelor susținute posibilitatea de a participa la un program de mentorat post-finanțare ce urmează să ajute companiile finanțate să depășească provocările legate de creșterea afacerilor.  |
| Asigurarea faptului că cota de proprietate a femeilor în întreprindere este menținută / extinsă | Mediu | Contractul de grant semnat între implementator și beneficiară stipulează obligativitatea antreprenoarei de a asigura respectarea condițiilor de eligibilitate (cota antreprenoarei, rolul în întreprindere, destinația bunurilor/ serviciilor procurate, etc.) pe o perioada de 24 luni post-finanțare. Implementatorul va monitoriza respectarea contractului de grant și va interveni în caz de necesitate. |
| Dependența de granturi a afacerilor susținute | Scăzut | Scopul Programului este de a ajuta antreprenoarele să dezvolte afaceri sustenabile și să devină atractive pentru investițiile ulterioare (de ex. credite bancare, investiții private, etc) |
| Utilizarea inadecvată a granturilor de către beneficiare | Scăzut  | Implementatorul va monitoriza realizarea investițiilor beneficiarelor, va oferi consultanța necesară pentru a asigura evitarea erorilor în procesul de utilizare a resurselor din grant și a cofinanțării, va interveni în cazul depistării abaterilor de la contractul de grant.  |

 |

 |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi |  |
|  Nu este cazul. |
| **Concluzie**e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați  |  |
| Se propune alegerea opțiunii de aprobare și implementare a Programului de Susținere a Antreprenoriatului Feminin. Rolul Programului este esențial pentru a promova egalitatea de gen, creșterea economică și competitivitatea, dezvoltarea inovațiilor în afaceri și obținerea de beneficii sociale pozitive.Conform informației expuse în secțiunea 3, c). |
| **5. Implementarea şi monitorizarea** |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare  |  |
| Proiectul prevede abrogarea hotărârii Guvernului nr. 1064/2016 cu privire la aprobarea Programului „Femei în afaceri”. Implementarea programului se va realiza de IP ODA în conformitate cu Programul și Manualul operațional de implementare a Programului. |
| b) Indicați clar indicatorii de performanță în baza cărora se va efectua monitorizarea |  |
| **Indicatori de produs:**1. 80 de femei antreprenoare beneficiază de suport financiar nerambursabil pentru inițierea unui afaceri;
2. 10 întreprinderi susținute financiar, pentru extinderea activității economice;
3. 70 întreprinderi beneficiază de suport financiar nerambursabil pentru dezvoltarea activităților de e-comerț;
4. cel puțin 9 sesiuni de instruire tematici organizate;
5. cel puțin 9 sesiuni de coaching organizate;
6. cel puțin 6 campanii de mediatizare organizate, inclusiv on-line;
7. 6 evenimente de networking organizate;
8. cel puțin 12 activități de promovare a femeilor antreprenoare de succes.

**Indicatori de rezultat:**1. 500 de femei își vor îmbunătăți abilitățile și competențele antreprenoriale;
2. 300 de femei vor beneficia de posibilități de networking;
3. 80 afaceri noi create de către femei;
4. cel puțin 80% din beneficiare vor înregistra o creștere a impozitelor directe și indirecte plătite în bugetul public național;
5. cel puțin 80% din beneficiare vor înregistra creșterea productivității;
6. cel puțin 80% din beneficiare vor înregistra o creștere volumului de vânzări.
 |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea |  |
| Impactul estimat al implementării Programului se estimează a fi resimțit peste 24 luni de la lansarea Programului. În scopul evaluării impactului se planifică elaborarea rapoartelor de progres în trimestrul 4, anul doi și trei de implementare a Programului.Monitorizarea și evaluarea implementării programului include activități de monitorizare a realizării proiectelor investiționale, identificarea și diminuarea riscurilor care pot provoca situații de criză, determinarea tacticilor de comunicare cu beneficiarele de resurse financiare nerambursabile, precum și evaluarea impactului acestora, ceea ce presupune:1) procesul de monitorizare a beneficiarei de către IP ODA;2) urmărirea respectării condițiilor și utilizării resurselor financiare conform destinației stabilite în contractul de finanțare nerambursabilă;3) evaluarea de impact asupra întreprinderii, sectorului/mediului economic și social în general IP ODA va coordona implementarea Programului cu Ministerului Dezvoltării Economice și Digitalizării în scopul atingerii indicatorilor scontați și asigurării complementării acestuia cu alte programe de sprijin și de asistență ale donatorilor; IP ODA va elabora și prezenta anual Ministerului Dezvoltării Economice și Digitalizării rapoarte privind implementarea Programului și atingerea indicatorilor planificați. |
| **6. Consultarea** |
| a) Identificați principalele părţi (grupuri) interesate în intervenţia propusă |  |
| * Femei-antreprenoare
* Parlamentul Republicii Moldova
* Ministerul Dezvoltării Economice și Digitalizării
* Ministerul Muncii și Protecției Sociale
* Ministerul Agriculturii și Industriei Alimentare
* Ministerul Finanțelor
* Ministerul Educației și Cercetării
* Instituția Publică Organizația pentru Dezvoltarea Antreprenoriatului
* Agenția de Stat pentru Proprietate Intelectuală
* Agenția Națională pentru Cercetare și Dezvoltare
* Agenția de Investiții din Moldova
* Agenția de Intervenții și Plăti în Agricultura
* Asociațiile de afaceri (AFAM, AIM, CCI, FIA, AmCham, ATIC, etc.)
* Parteneri de dezvoltare (Comisia Europeană, UN Women, Guvernul Suediei, EBRD, GIZ, Guvernul Japoniei, agențiile ONU, Banca Mondială, etc.)
* Consiliul Economic pe lângă Prim-ministru al Republicii Moldova
* Cancelaria de Stat.
 |
| b) Explicați succint cum (prin ce metode) s-a asigurat consultarea adecvată a părţilor |  |
| În baza elaborării opțiunii propuse au stat concluziile și recomandările Raportului de evaluare externă a Programului „Femei in Afaceri” implementat în perioada anilor 2016-2022. Evaluarea Programului ”Femei în Afaceri” a fost realizată cu suportul UN Women, la cererea IP ODA. Raportul a fost elaborat în perioadă decembrie 2022 – februarie 2023 în baza criteriilor de evaluare OECD/DAC. Programul de Susținere a Antreprenoriatului Feminin se bazează pe rezultatele interviurilor semi-structurate, focus-grupuri și a chestionării online a 255 de antreprenoare, mentori, furnizori de servicii antreprenoriale, implementatori ai Programului “Femei în Afaceri” 2016-2022 și alte părți interesate (refugiatele din Ucraina, antreprenoarele care nu au interacționat cu programul, partenerii de dezvoltare). Intervievarea respondenților a avut loc în perioada decembrie 2022- ianuarie 2023.Discuții asupra structurii Programului au avut loc pe data de:* 9 decembrie 2022
* 20 decembrie 2022
* 24 ianuarie 2023
* 9 februarie 2023
* 2 martie 2023

Dezbaterile publice organizate de IP ODA au fost lansate pe 6 martie 2023. Prezentarea conceptului Programului a avut loc cu participarea potențialelor beneficiare și a părților interesate. Pe parcursul lunilor iunie – iulie 2023 au avut loc mai multe ședințe pe platforma Consiliului Economic pe lângă Prim-ministru al Republicii Moldova, unde au fost discutate și înaintate propuneri pentru noul program de susținere a antreprenoriatulu feminin. |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) |  |
| Poziția fiecărei entități consultate va fi analizată după consultarea publică a documentului de analiză a impactului și/sau intervenția propusă. |
| **Anexă** **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor |  3 |  |  |
| povara administrativă |  0  |  |  |
| fluxurile comerciale și investiționale |  3 |  |  |
| competitivitatea afacerilor |  3 |  |  |
| activitatea diferitor categorii de întreprinderi mici și mijlocii |  3 |  |  |
| concurența pe piață |  3 |  |  |
| activitatea de inovare și cercetare |  3 |  |  |
| veniturile și cheltuielile publice |  3 |  |  |
| cadrul instituțional al autorităților publice |  0 |  |  |
| alegerea, calitatea și prețurile pentru consumatori |  2 |  |  |
| bunăstarea gospodăriilor casnice și a cetățenilor |  2 |  |  |
| situația social-economică în anumite regiuni |  3 |  |  |
| situația macroeconomică |  3 |  |  |
| alte aspecte economice |  3 |  |  |
| **Social** |
| gradul de ocupare a forței de muncă |  3 |  |  |
| nivelul de salarizare |  2 |  |  |
| condițiile și organizarea muncii |  2 |  |  |
| sănătatea și securitatea muncii |  1 |  |  |
| formarea profesională |  2 |  |  |
| inegalitatea și distribuția veniturilor |  3 |  |  |
| nivelul veniturilor populației |  3 |  |  |
| nivelul sărăciei |  3 |  |  |
| accesul la bunuri și servicii de bază, în special pentru persoanele social-vulnerabile |  1 |  |  |
| diversitatea culturală și lingvistică |  1 |  |  |
| partidele politice și organizațiile civice |  0 |  |  |
| sănătatea publică, inclusiv mortalitatea și morbiditatea |  0 |  |  |
| modul sănătos de viață al populației |  0 |  |  |
| nivelul criminalității și securității publice |  0 |  |  |
| accesul și calitatea serviciilor de protecție socială |  1 |  |  |
| accesul și calitatea serviciilor educaționale |  3 |  |  |
| accesul și calitatea serviciilor medicale |  3 |  |  |
| accesul și calitatea serviciilor publice administrative |  0 |  |  |
| nivelul și calitatea educației populației |  2 |  |  |
| conservarea patrimoniului cultural |  0 |  |  |
| accesul populației la resurse culturale și participarea în manifestații culturale |  0 |  |  |
| accesul și participarea populației în activități sportive |  0 |  |  |
| discriminarea |  3 |  |  |
| alte aspecte sociale |  3 |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon |  1 |  |  |
| calitatea aerului |  1 |  |  |
| calitatea și cantitatea apei și resurselor acvatice, inclusiv a apei potabile și de alt gen |  1 |  |  |
| biodiversitatea |  0 |  |  |
| flora |  0 |  |  |
| fauna |  0 |  |  |
| peisajele naturale |  0 |  |  |
| starea și resursele solului |  0 |  |  |
| producerea și reciclarea deșeurilor |  0 |  |  |
| utilizarea eficientă a resurselor regenerabile și neregenerabile |  1 |  |  |
| consumul și producția durabilă |  1 |  |  |
| intensitatea energetică |  1 |  |  |
| eficiența și performanța energetică |  2 |  |  |
| bunăstarea animalelor |  3 |  |  |
| riscuri majore pentru mediu (incendii, explozii, accidente etc.) |  2 |  |  |
| utilizarea terenurilor |  1 |  |  |
| alte aspecte de mediu |  0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |
|  |

1. <https://statistica.gov.md/public/files/publicatii_electronice/Antreprenoriat_feminin/Antreprenoriat_Femei_Barbati_2020.pdf> [↑](#footnote-ref-1)
2. <https://statistica.gov.md/ro/portretul-statistic-al-femeilor-si-barbatilor-in-republica-moldova-9617_60333.html> [↑](#footnote-ref-2)
3. <https://statistica.gov.md/public/files/publicatii_electronice/Antreprenoriat_feminin/Antreprenoriat_Femei_Barbati_2020.pdf> [↑](#footnote-ref-3)
4. ibid [↑](#footnote-ref-4)
5. <https://documents1.worldbank.org/curated/en/411391516856355553/pdf/122962-REVISED-PUBLIC-MoldovaSupportingWomenEntrepreneurshipFINALPRINT.pdf> [↑](#footnote-ref-5)
6. <https://statistica.gov.md/public/files/publicatii_electronice/Antreprenoriat_feminin/Antreprenoriat_Femei_Barbati_2020.pdf> [↑](#footnote-ref-6)
7. ibid [↑](#footnote-ref-7)
8. ibid [↑](#footnote-ref-8)
9. <https://www.researchgate.net/publication/337534934_Gender_Differences_in_Leadership_Styles_Who_Leads_more_Destructively> [↑](#footnote-ref-9)
10. <https://statistica.gov.md/ro/portretul-statistic-al-femeilor-si-barbatilor-in-republica-moldova-9617_60333.html> [↑](#footnote-ref-10)
11. <https://www.ifc.org/wps/wcm/connect/2125f97c-da65-4fb0-aba7-1d554bfe55bb/full-study-gender.pdf?MOD=AJPERES&CVID=jRvG5JC> [↑](#footnote-ref-11)
12. <https://statistica.gov.md/public/files/publicatii_electronice/Antreprenoriat_feminin/Antreprenoriat_Femei_Barbati_2020.pdf> [↑](#footnote-ref-12)
13. <https://genderpulse.md/ro/abilitare-economica/ocuparea-fortei-de-munca/rata-de-ocupare-dupa-numarul-de-copii> [↑](#footnote-ref-13)
14. <https://statistica.gov.md/ro/portretul-statistic-al-femeilor-si-barbatilor-in-republica-moldova-9617_60333.html> [↑](#footnote-ref-14)
15. <https://www.oecd-ilibrary.org/industry-and-services/the-missing-entrepreneurs-2019_3ed84801-en> [↑](#footnote-ref-15)
16. <https://statistica.gov.md/public/files/publicatii_electronice/Antreprenoriat_feminin/Antreprenoriat_Femei_Barbati_2020.pdf> [↑](#footnote-ref-16)
17. [ibid](https://statistica.gov.md/public/files/publicatii_electronice/Antreprenoriat_feminin/Antreprenoriat_Femei_Barbati_2020.pdf) [↑](#footnote-ref-17)
18. [ibid](https://statistica.gov.md/public/files/publicatii_electronice/Antreprenoriat_feminin/Antreprenoriat_Femei_Barbati_2020.pdf) [↑](#footnote-ref-18)
19. <https://documents1.worldbank.org/curated/en/411391516856355553/pdf/122962-REVISED-PUBLIC-MoldovaSupportingWomenEntrepreneurshipFINALPRINT.pdf> [↑](#footnote-ref-19)